CELEX: 62011CN0682
Language: sk
Date: 2011-12-27 00:00:00
Title: Vec C-682/11 P: Odvolanie podané 27. decembra 2011 : GS Gesellschaft für Umwelt- und Energie-Serviceleistungen mbH proti uzneseniu Všeobecného súdu (šiesta komora) z  12. októbra 2011 vo veci T-149/11, GS Gesellschaft für Umwelt- und Energie-Serviceleistungen mbH/Európsky parlament a Rada Európskej únie

3.3.2012   
            
            
               SK
            
            
               Úradný vestník Európskej únie
            
            
               C 65/8
            
         Odvolanie podané 27. decembra 2011: GS Gesellschaft für Umwelt- und Energie-Serviceleistungen mbH proti uzneseniu Všeobecného súdu (šiesta komora) z 12. októbra 2011 vo veci T-149/11, GS Gesellschaft für Umwelt- und Energie-Serviceleistungen mbH/Európsky parlament a Rada Európskej únie
   (Vec C-682/11 P)
   2012/C 65/16
   Jazyk konania: nemčina
   
      Účastníci konania
   
   
      Odvolateľka: GS Gesellschaft für Umwelt- und Energie-Serviceleistungen mbH (v zastúpení: J. Schmidt, Rechtsanwalt)
   
      Ďalší účastníci konania: Európsky parlament, Rada Európskej únie
   
      Návrhy odvolateľky
   
   
               1.
            
            
               zrušiť uznesenie Všeobecného súdu (šiesta komora) z 12. októbra 2011 vo veci T-149/11 a zachovať návrhy predložené v konaní na prvom stupni,
            
         
               2.
            
            
               zaviazať Európsky parlament a Radu Európskej únie na náhradu trov konania.
            
         
      Odvolacie dôvody a hlavné tvrdenia
   
   Odvolateľka napáda rozhodnutie Všeobecného súdu, ktoré ako neprípustnú odmieta žalobu z dôvodu neexistencie priamej dotknutosti.
   Odvolateľka tvrdí, že je napadnutým nariadením (1) priamo dotknutá. Vyplýva to z toho, že už pri prijatí nariadenia a pred nadobudnutím jeho účinnosti bolo jasné, že dotknuté členské štáty budú vykonávať voľnú úvahu, ktorú im nariadenie priznáva, fakticky iba v jednom smere. Možnosť iného rozhodnutia dotknutých členských štátov resp. ich orgánov je tak iba čisto teoretická.
   
      (1)  Nariadenie Európskeho parlamentu a Rady (EÚ) č. 1210/2010 z 15. decembra 2010 o overovaní pravosti euromincí a manipulácii s euromincami nevhodnými do obehu (Ú. v. EÚ L 339, s. 1).